钦定古今图书集成/明伦汇编/氏族典/第440卷 > 贾铉
## 钦定古今图书集成/明伦汇编/氏族典/第440卷 > 贾铉

按《金史贾铉传》：“铉字鼎臣，博州博平人。中大定十三
年进士，调滕州军事判官。章宗为右丞相，深器重之，
除陕西东路转运副使，入为刑部主事，迁监察御史，
改右司谏。上疏论边戍利害，迁左谏议大夫。承安四
年，迁礼部尚书，改刑部。泰和三年，拜参知政事，出为
安武军节度使，改知济南府。致仕。贞祐元年薨。”